DESPRE VISE SI VEDENII FAISE 

Daca vei crede intr-o vedenie falsa, apoi diavolul in vis te va invata " proorocii ". Diavolii spun lucruri care o sa 

se intample peste o luna, peste doua, sau peste trei luni. Sunt draci care ghicesc viitorul Si tu spui : " Mai, sunt 

adevărate !" Pai, ce-am visat eu săptămâna trecuta, s-a adeverit acum !" Aceştia sunt draci vrăjitoreşti, care ştiu 

viitorul. 

Dar, ai sa-mi spui : " Părinte, dar in Scriptura spune ca a visat Iosif, a visat Daniil, a visat cutare ... ". Da. Sunt si 

vise de la Dumnezeu. Dar acestea sunt foarte rare in viata omului si nu le poate intelege omul, daca nu vine 

langa el unul care are darul desluşirii duhurilor. Duhul este unul, cum spune la Corinteni 1,12, marele Apostol 

Pavel, insa darurile sunt impartite. 

Ati auzit ca este : " Duhul intelepciunii, duhul cunoştinţei, duhul temerii de Dumnezeu, duhul intelegerii ... ". 

Auzi ce spune darul desluşirii duhurilor. Si Sfanţul Ioan Evanghelistul spune : Fiule, ispitiţi duhurile, ca nu 

toate sunt de la Dumnezeu. 

Daca marele prooroc daniil, bărbatul doririlor, nu intelegea vedeniile, ausi ce spune Scriptura : A dat ordin 

Dumnezeu Arhanghelului Gavriil, zicând : Gavriile, fa in somnul lui Daniil sa inteleaga vedenia. Le vedea si 

nu le intelegea. Deci, de aici sa ţinem minte, ca nu tot ce vede o vedenie sau un vis ii intelege, pana nu are darul 

desluşirii. 

Sunt si vise de la draci numiţi arhiconi. Aceştia ştiu pe de rost toata Sfânta Scriptura. Iti spun proorocii pe care 

le găseşti in Biblie. Pe urma sunt draci care se cheamă vrăjitori. Aceştia ajuta la vrăjitori, la fermecători, la 

descântători si amăgesc pe om, sa i se para ca s-a făcut sănătos de acolo. De aceea Sfanţul Ioan Scararul zice : 

Cela ce tuturor vedeniilor si tuturor viselor nu crede, filosof duhovnicesc este. 

Sa nu credeţi in vise ! Sa nu credeţi in vedenii ! Daca crezi in vise si ai venit la mine sa te spovaduiesc, eu te 

opresc direct trei ani de la Sfânta împărtăşanie. Cine ti-a spus sa crezi in vise ? Nu auzi ce spune Sfânta 

Scriptura ? Ia caută in Cartea înţelepciunii lui Isus fiul lui Sirah, la capitolul 34 : Precum este cel ce aleargă 

după vânt si vrea sa prindă umbra sa, asa este omul care crede in vise. Ca pe mulţi visele i-au inselat si au căzut 

cei care au nădăjduit in vise. 

Eu am o carte scrisa despre vise si vedenii. Sa vedeţi acolo cum te inseala diavolul prin vise. 

Sufletul nostru are trei parti : 

- partea raţionala, este deasupra sânului stâng pana la furca pieptului; 

- partea mânioasa, este in mijlocul inimii, si 

- partea poftitoare, care este din mijlocul inimii pana la buric. 

Toate aceste trei parti ale sufletului nostru au virtuţile lor, patimile si visele lor. Trebuie sa le cunoşti care sunt 

din partea raţionala, care din partea mânioasa sau din partae poftitoare. 

Apoi sunt vise de la natura, de la tunete, de la fulgere, de la huietul apelor, de la vânturi. Voi daca nu stiti, te 

poate insela in tot chipul. Uşor te insala. De aceea este oprit sa nu creadă nimeni in vise, ca pe cei slabi - cum 

zice Scriptura - pe mulţi visele i-a dus la pierzare. Sunt vedenii si de la diavoli. 

Si diavolul este putere nalucitoare. El se face in chipul lui Hristos, de străluceşte ca soarele; in chipul Maicii 

Domnului, in chip de ingeri, in chip de sfinţi, in tot chipul. Numai te-a prăpădit, daca ai crezut. N-ati auzit ce 

spune Apostolul Pavel ? Nu-i de mirare ca si satana se face in chip de inger de lumina; si slujitorii 

nedreptăţii se fac in chip de slujitori ai dreptăţii. Deci, baga de seama ! Nu primi nici un fel de arătare, nici 

un fel de vedenie. 

Sfinţii Părinţi ai Patericului, marii sihastri care trăiau numai cu rădăcini in pustie, aveau adesea lupta cu diavolii. 

La unul a venit diavolul in chipul lui Hristos si el isi caută de lucru, ca lucra la cosnite. Acela strălucea ca 

soarele iar bătrânul inchidea ochii. Si-a strigat : 

- Batranule, da uita-te la mine ! 

- Dar cine eşti tu ? 

- Dar nu vezi ca eu sunt " Hristos " ? 
Si acela inchidea ochii mai tare ; 

- Eu sunt păcătos, a zis el, si nu sunt vrednic sa vad pe Hristos. 

- Ei, batranule blestemat, m-ai cunoscut ! Si a si fugit, ca a văzut ca 1-a cunoscut. 

Alt batran sihastru mergea prin pădure. lata un " arhanghel " strălucea ca soarele si avea o stalpare de finic si un 
crin in mana, cum a venit la " Buna Vestire ". El mergea ca sa-1 ajungă pe batran pe alăturea, dar bătrânul tot se 
uita in alta parte : 

- Batranule, uita-te la mine ! 

Dar bătrânul s-a intors cu spatele si a zis : 

- Dar cine eşti tu ? 

Eu sunt " arhanghelul Gavriil ! " Pentru viata ta cea sfânta, pentru nevointa ta, pentru rugăciunile tale si pentru 
toata osteneala ta, am venit sa-ti aduc o veste buna din cer, de la Maica Domnului. 

- Ia seama ca ai fost trimis la altul ! Ai greşit adresa. Eu sunt un om păcătos si nu sunt vrednic sa vad pe 
arhanghelul Gavriil ! 

-Ticalosule batran ! Nu va putem insela, ca nu va inchinati noua. 

- Sa se inchine vouă cel care va slujeşte vouă, ca eu ma inchin lui Hristos si n-am nevoie de voi ! 

Asa fugeau sfinţii de vedenii. Dar ai sa ma intrebi : " Părinte, poate a vrut Dumnezeu in viata mea sa-mi arate o 

vedenie ceva, un vis, n-ar fi păcat ca eu nu am crezut ? Poate sa fie ceva adevărat. Oare nu-i păcat ca eu refuz 

un semn de la Dumnezeu ? " 

Nu-i păcat. Doamne fereşte ! Dumnezeu, care fericeşte pe cei smeriţi, niciodată nu se supară când si fac lucruri 

din smerenie, ca nu se socotesc vrednici de a vedea ingeri. Ai văzut Sfanţul Isaac Şirul ce spune ? Mai de folos 

iti este, omule, sa-ti vezi păcatele tale, de mii de ori, decât sa vezi ingeri. Si mai departe : mai de folos iti 

este sa plângi un ceas penrtu păcatele tale, decât sa vezi ingeri si sa invii morţi cu rugăciunea, sau sa faci 

minuni ! Sa avem smerenia aceea de care zicea marele Prooroc David : Ca fărădelegea mea eu o cunosc si 

păcatul meu înaintea mea este pururea. Sa ne vedem păcatele si sa le plângem ! Asta-i poziţia care nu te duce 

la cădere niciodată. Iar cei ce-au văzut ingeri, i-au inselat diavolii, i-au dus in pierzare. 

Sfanţul Ioan Scararul spune asa in cuvântul trei din " Scara " : Dracii slavei deşarte, pe cei slabi de minte, i-a 

făcut prooroci - ca el o sa se laude ca este prooroc, ca a văzut vedenii -, iar cela ce tutror visurilor si 

vedeniilor nu crede, filosof duhovnicesc este. 

Dar poate ai sa spui : " Părinte, dar daca este o veste ceva, si poate Dumnezeu vrea sa ma incredinteze ?" ... 



Si acum o sa va arat ce zice Sfanţul Diadoh al Foticeei, cat de mult iubeşte Dumnezeu pe cel care nu crede in 
vedenii si vise, si act de mult ii lauda. Asa spune intr-o istorioara : 

Un boier mare avea palate, moşii si averi multe, si avea o sluga foarte credincioasa, Ioan, la care ii incredinta 
cheia de la casa, toate, toate. Odată boierul acesta a plecat de acasă cu soţia si copiii, si i-a dat cheile de la palat, 
cheile de la poarta si i-a spus asa : 

- Băiete, ramai stapan pe toata averea mea. Baga de seama ! Chiar eu daca am sa vin, si daca vin noaptea, sa nu 
ma recunoşti ! Eu daca vin, numai ziua am sa vin; daca nu, nu da drumul la poarta ! Cheile sunt la tine. Nu 
recunoşti pe nimeni pana nu vin eu. Ca nu cumva sa recunoşti pe altcineva noaptea si sa vie sa-mi prade casa. 
Acela pune mana pe chei si zice : 

- Da, stăpâne, asa fac ! 

Ce s-a intamplat ? Tocmai el a fost vinovat, ca in loc sa vie ziua a ajuns noaptea acasă. Bate in poarta. Vine 
sluga. 

- Mai, Ioane, da drumul ! 

- Fugi de-acolo, tiranule, vrajmasule ! 

- Eu sunt, mai, stăpânul. 

- Nu te cunosc ! Eu am porunca, de la domnul meu. Tu ai luat glasul stăpânului meu, te-ai făcut lup si vii ca 
pastor. Nu te cunosc ! 

- Eu sunt, mai băiete ! Da nu cunoşti caruta, caii si pe mine nu ma cunoşti ? 

- Niciodată, noaptea nu te cunosc ! Vino mâine ! N-ai spus ca vii ziua ? Sa te vad eu la ochi daca eşti tu. Cati nu 
pot vorbi ca stăpânul meu ? 

Si n-a dat drumul boierului. Si a stat boierul toata noaptea la poarta, pana s-a ridicat soarele. 

- Dumneata eşti ? 
-Da. 

- Poftim ! Asa am primit porunca, noaptea sa nu primesc pe nimeni. 
Na ! Si nu numai ca nu s-a supărat boierul : 

- Bravo, mai, Ia asta este sluga credincioasa. Am venit eu cu soţia si copiii si n-a dat drumul. " Nu te cunosc 
noaptea !". 



Asa este cel care nu crede in vedenii si vise. Ferice de el. Ce spune Apostolul ? Noapte este veacul de acum. In 
veacul de acum sa nu dorim sa vedem ingeri ! Auzi ce spune un sfanţ părinte ? Daca vrei sa ajungi la nebunie 
si la ieşirea din minţi, primeşte arătările cereşti in veacul de acum ! 

Deci, nu numai ca nu se supară Dumnezeu, când nu credem noi in vise si vedenii care se arata noua ca lumina 
sau foc sau stele sau ingeri sau sfinţi sau prooroci sau hristosi sau in chipul Maicii Domnului, ci, foarte mult ne 
iubeşte. Aici sa ştii ca veacul de acum este ca o noapte, ca dracii se pot face in ingeri de lumina. Cel ce nu crede 
in vise si vedenii este un adevărat credincios. Deci, sa nu crezi vreodată ca se supară Dumnezeu când tu nu vei 
crede in acestea ! Ca daca ar fi adevărate, Dumnezeu ti le lămureşte tie acestea, nu prin tine, ci prin alţii care au 
darul desluşirii duhurilor. Iar când sunt multe mărturii ca un vis sau o vedenie a fost de la Dumnezeu, intreaba 
pe alţii mai intelepti decât tine. 

Vine o bătrâna si-mi spune : " Părinte, am visat asta, am visat asta; o sa fie rau !". " Cine ti-a spus, mama ?" " 
Am visat eu asta noapte ". " Te-a amăgit diavolul. Ti-a spus ce-a vrut el si tu vii tulburata la mine prin vise ". 
Voi n-ati auzit ce spune Apostolul Pavel ? Prin credinţa umblam, nu prin vedere. N-ati auzit ce spune 
Hristos in fericirea a zecea, după inviere ? Ferice de cel ce n-a văzut si a crezut. Deci n-am nevoie sa vad, ca 
sa cred. Ca daca eu cred după ce vad, nu mai am credinţa. 

Ce este credinţa ? Auzi ce spune Apostolul : Credinţa este dovedirea lucrurilor celor nevăzute si adeverirea 
lucrurilor celor nădăjduite. Auzi care-i credinţa ? Sa dovedeşti prin credinţa cele ce nu ai văzut si sa 
adevereşti prin credinţa ceea ce nadajduiesti. Asta este credinţa cea adevărata. Ca daca am văzut, nu mai este 
credinţa. Iar daca n-am văzut si am crezut, atunci ma fericeşte Hristos ca cei pe care i-a fericit in Evangelie. 



Frate, sa nu doreşti sa vezi ingeri ! Ca asqa te poate insela satana cat vrea. lata ce trebuie sa vedem noi. Păcatele 

noastre ! Sa ne mărturisim, sa ne caim, sa ne pocaim pentru ele. Ca nimic necurat nu poate intra in 

împărăţia Cerurilor. 

Auzi ce spune Sfanţul Efrem Şirul in rugăciunea soborniceasca, care se spune in Postul mare : " Asa, Doamne, 

împărate, daruieste-mi ca sa-mi vad păcatele mele si sa nu osândesc pe fratele meu - sa nu judec pe altul -, ca 

binecuvântat eşti in veci. Amin ". 

Iar Sfanţul Isaac Şirul zice : Mai inainte intra intru imparatia lui Dumnezeu, cel ce-si vede păcatele sale, 

decât cel ce vede ingeri. 

Asta sa vedem. Sa nu ne socotim noi vrednici ca vorbim cu sfinţii si cu Maica Domnului ! Totul este mândrie ! 

Sa ne vedem păcatele noastre si sa le plângem ! Asta-i cea mai inalta filosofie sub cer. Nu credeţi in vise sau 

vedenii ! Ca or sa iasă vedenisti de tot felul, de ar sa umple lumea, ca toţi sunt inaintemergatorii lui Antihrist. 



O ISTORIOARA CU O VEDENIE FAISA 

La un călugăr seara, când voia sa se culce, intra un inger la el in chilie, atât de strălucitor incat ii lua ochii. Si 
când intra el, venea si cu mireasma buna, ca sa zică ca este de la Duhul Sfanţ. Nu-1 indemna la rau, ci atât ii 
spunea : " Scoala-te, robul lui Dumnezeu, la rugăciunea si pravila ta !" Iar el spunea : " Eu mi-am făcut 
rugăciunea ". Dar ingerul spunea : " Nu. Mai roaga-te ". " Eu mi-am făcut pravila ". Iar el spunea : " Nu ştii ce 
spune Apostolul Pavel : Neîncetat va rugaţi ? " Si când voia sa se culce, iar ii scula. Omul, daca nu doarme, se 
tulbura. Nu-1 lasă ingerul sa se odihnească. Si 1-a sculat asa timp de vreo trei luni. Iar călugărul zicea : " Cum sa 
nu ma rog, daca vine ingerul Domnului, ca asa zice Sfanţul Apostol Pavel !" 

Tulburandu-se el asa, a slăbit si s-a imbolnavit. Si se intalneste cu un sihastru batarn, ca in pustia Egiptului erau 
mii de pustnici, ucenici ai Sfanţului Antonie cel Mare. Bătrânul ii vede asa slab si tulburat si-i zice : 

- Ce ai frate ? Cum o mai duci ? 

- Părinte, bine o duc. 

Era un cuvânt de mândrie. Insa omul trebuie sa zică cu smerenie ca nu face nimic bun. 

- Cum bine ? zice părintele. 

- Părinte, cu ajutorul lui Dumnezeu, de trei luni ma scoală ingerul la rugăciune ! 

- Si cum te scoală ? 

- Când ma culc, el vine langa mine, ma scoală la rugăciune si se roagă si el cu mine ! 

- Ia aminte, frate, ca acela nu este ingerul Domnului. Acela este satana, care te pândeşte pe tine ! 



- Dar cum, părinte ? Eu vad ca de când ma scol sunt bolnav si tulburat si niciodată n-am umilinţa ca ma 
impietresc la inima ... 

- Uite asa sa faci. Când va veni sa te scoale la rugăciune, sa zici : " Eu nu vreau sa ma scol acum, ci când va 
veni vremea, la miezul nopţii. Atunci o sa ma scol. Nu ma scula tu pe mine ". 

Daca iti va spune ca este ingerul Domnului, sa-i spui : " Eu sunt un om păcătos si nu-s vrednic sa ma scoale pe 
mine ingerii !" Diavolul, când aude de smerenie, fuge. El nu vrea sa spui ca eşti om păcătos niciodată, ca el a 
căzut din mândrie, deci, asa sa-i spui : " Eu sunt un om păcătos, nevrednic sa ma scoale ingerii. Când voi vrea 
ma voi scula,; când nu, voi dormi. Tu sa nu mai vii la mine !" 
Si s-a dus călugărul seara acasă si cum a ajuns, s-a culcat. Si a venit ingerul acela si i-a zis : 

- Scoala-te, robul lui Dumnezeu, la rugăciunea si pravila ta ! 

- Nu ma scol ! 

- Pai de ce ? 

- când voi vrea eu o sa ma scol, nu când vei vrea tu ! 

- Blestematule călugăr, te-ai dus la bătrânul acela, care este un călugăr mincinos si făţarnic. El te-a invatat sa nu 
mai asculţi de mine ! Dar călugărul acela este iubitor de argint. Ca a venit la el un om sărac si i-a cerut un ban, 
iar el a zis ca n-are. Si totuşi are trei arginti pe un geam. Are trei bani si-i tine intr-o carte pe geam. Si a zis către 
sărac ca n-are bani. 

Apoi s-a făcut nevăzut. Dar călugărul a zis : 

- Blestematule diavole, eu vad acum ca eşti tatăl minciunii ! 

Apoi bătrânul s-a intalnit cu călugărul. El era inaintevazator. Si i-a zis călugărului : " Nu-i asa ca ti-a zis ca am 
trei bani pe geam ? Am, dar a venit un beţivan, care face numai rau; l-am văzut beat si ştiam ca o sa vina o 
femeie săraca a doua zi si am ţinut banii sa-i dau la acea necăjita, nu la beţivan. Dar tu ia aminte, frate, ca eu 
ştiu ce ti-a spus despre mine, ca sunt iubitor de argint, făţarnic si mincinos. Deci sa nu-1 mai asculţi ca te duce la 
pieire, măcar ca te scoală la rugăciune ". 
Din ziua aceea n-a mai venit ingerul iadului, ca a văzut ca s-a supărat călugărul pe dansul. 



Sa stiti ca diavolul se arata in chip de inger, sau in alt chip, sau in chipul lui Hristos, sau in chip de arhanghel, 
de sfinţi, de ierarhi, de cuviosi. El intai te invata bine, pana i te inchini lui. Iar după ce te inchini lui, te duce la 
pierzare. Nu venea diavolul la un călugăr timp ed 30 de ani si-i spunea taine mari ? Adică : " Părinte, eu sunt 
ingerul Domnului. Ia seama ca peste 7 -8 zile or sa-1 prade pe călugărul cutare. O sa-i ia lucrurile lui si o sa le 
ascundă in cutare peştera. Tine minte, sa le iei de acolo si sa le aduci călugărului inapoi ". Apoi i-a indemnat 
diavolul pe aceia sa fure, si le-a arătat ca este inger. 

Se duce " ingerul " acela in chip de călugăr si zice : " Vai de mine, m-au prădat hoţii, mi-au luat tot !" iar 
călugărul cel amăgit i-a zis : " Hai ca- ti spun eu unde sunt lucrurile tale. A fost ingerul Domnului si mi-a spus 
unde sunt. Sunt in cutare peştera ". Le-a găsit acolo. Si a zis : " Mai, chiar ca a fost ingerul Domnului, din 
moment ce a ştiut unde au fost puse lucrurile mele ". 

Aude un batran de acestea si le spune ca aceia sunt diavoli, si cel care i-a pus sa fure, si cel care se arata in chip 
de inger, ca sa creadă in minciunile lui si sa-i duca la pierzare pe toţi. Atunci a intrebat : " De unde ştii, părinte, 
ca ei spun adevărul ? Aceştia sunt draci pitonicesti care spun viitorul, cunosc viitorul si spun ce-o sa fie peste o 
săptămâna, peste o luna, ca sa crezi lor si apoi sa te prăpădeşti." 



- Părinte, sunt ortodocşi care aleargă la vrăjitori si la cei ce deschid pravila. Se poate asa ceva ? 

- Acei care deschid pravila, călugări sau preoţi de mir sau maici, cine deschide pravila a căzut din dreapta 
credinţa. Aceia se cheamă ghitii, adică vrăjitori cu lucruri sfinte. Cine se duce la cei care deschid pravila, 10 ani 
nu se pot impartasi. Iar cel ce deschide pravila, daca-i preot sau călugăr, este anatema si este despărţit de 
Biserica, pentru ca face vrăji cu lucruri sfinte. 

Ai văzut ca vine cate o baba ca sa te insele si sa te duca in iad : " Hai sa-ti descânte baba !" Cu ghiocul, cu cârti, 

sa-ti facă de " ursita "; ca ai sa te mariti, ca are sa te ia cutare, cutare. N-ai patit de acestea ? 

Si numai vezi ca baba face cruce la descântece; si o auzi ca zice " Tatăl nostru " si apoi descânta. Iar la urma 



zice : " Descântecul de la mine, leacul de la Maica Domnului !" Auzi ce zice sluga diavolului ? Auzi satana cum 

amesteca otrava cu mierea, ca sa te duca in fundul iadului ? Dar ce legătura are Maica Domnului cu descântecul 

babei ? Biserica condamna pe descântători : " Cei ce caută in bobi, cei ce caută in cafea, cei ce caută in cârti, cei 

ce sting cărbuni, cei ce caută in palme, " chiromantia ", sunt opriţi 7 ani de la Sfânta împărtăşanie ". 

Cei care sunt vrăjitori, care fac de ursita, care umbla sa ia mana de la animale, aceia sunt opriţi 12 ani, iar 

fermecătorii 25 de ani. Nu avem noi toate ? Sunt 13 feluri de vrăjitorii si toate sunt date anatema de Biserica. 

Voi când veţi auzi ca unul deschide cartea, sa fugiţi ca de satana de el, ca acela-i ghitiu, vrăjitor cu lucruri sfinte. 

Si baba care face cruce la descântece este tot ghitie, tot diavolul o tine, ca sa te insele pe tine. " Mai, dar n-a fi 

păcat ! N-a fi păcat, ca baba a zis " Tatăl nostru " si a făcut cruce !" 

Auzi cum amesteca diavolul otrava cu mierea si lumina cu intunericul, ca sa te duca in iad ? Ce legătura are 

Crucea sau Maica Domnului cu vrăjitorii ? Sa nu va duceţi la cei ce deschid cărţile, ca va duceţi in fundul 

iadului ! Descântătorii, vrăjitorii si fermecătorii, toţi sunt anatema, despărţiţi de Trupul lui Hristos, care este 

Biserica ! 

de asemenea sunt anatema cei care fac descântece cu tunete, cei care vrăjesc cu stelele, alungatorii de 

nori,vrajitorii de mate, cei care vrăjesc cu pasările. Noi avem toate in rânduielile Sfanţului Ioan Gura de Aur. 

Toţi sunt fermecători, care iau mana de la vaci cu puterea drăceasca. La acesteia slujesc anumiţi diavoli, numiţi 

pitonicesti, care ghicesc viitorul, si diavoli arhiconi, care ştiu Scripturile. Iar cei ce deschid cărţile se cheamă " 

ghitii ", vrăjitori cu lucruri sfinte, pe limba greceasca. Grecii au esenţa ortodoxiei, de la greci au luat credinţa 

ortodoxa atâtea tari si rusii, la anul 988. Au făcut mileniul in anul 1988 de la increstinare. 

De aceea va spun sa nu primiţi in casa voastră vrăjitori, ţiganei cu ghiocul, cu cărţile de joc; sa nu-ti vina sa-ti 

ghicească si sa te insele. Ia un ciomag si zi : " Fugi, diavole ! Pleacă din jurul casei mele !" 

Sa nu va inselati, ca nici o legătura nu are lumina cu intunericul. 

Ai văzut pe marele Apostol Pavel, când a intrat in oraşul Filipi. Conducătorul oraşului Filipi avea o vrăjitoare " 

ghitie ". Stiti voi ce inseamna ghitii ? Sunt diavoli pitonicesti si spun ce are sa fie mâine, poimâine; ei ghicesc 

viitorul. 

Era o fata fecioara in Filipi si a intrat un diavol in inima ei. Când a intrat diavolul piton in inima ei, care 

ghiceşte viitorul, ea făcea mare venit stăpânilor ei. 

Iar când a intrat Apostolul Pavel cu Sila in oraşul Filipi, satana a cunoscut ca sunt apostoli si a inceput sa strige 

prin fata asta : " Aceşti oameni sunt de la Dumnezeu si ne vestesc noua calea mântuirii !" Auzi cum a spus 

adevărul ? 

Si cum făcea aceasta fiica stăpânită de diavoli ? Avea un scaun cu trei picioare si stătea pe el; pe dedesupt intra 

diavolul si ea stătea pana se umplea de duh pitonicesc si spunea cele viitoare - adică ce o sa fie peste un an, 

peste o luna -, si câştiga pe stăpâni, ca era slujnica la stăpâni, si făcea mare castig domnilor ei. 

Dar Pavel Apostolul a spus : In numele lui Iisus Hristos, iti spun : Taci si ieşi dintr-insa ! Nu-i nevoie sa ne 

vestească pe noi diavolul. 

Ea a căzut pe spate si a rămas ca moarta. Si a ieşit dracul acela din fiica si a rămas bolnava si a vindecat-o Pavel. 

S-au dus repede slugile la mai marele oraşului din Filipi : " Uite, au venit doi din aceia de-ai lui Hristos, cel 

răstignit si gata fata dumneavoastră a murit si nu mai poate spune vrajile si ghiciturile ei !" Dar ea nu murise si 

numai ce a ieşit dracul piton din ea. 

Atunci s-au maniat stăpânii si au prins pe Pavel si pe Sila si i-au băgat legaţi cu lanţuri in temniţa, cu picioarele 

in butuci si i-au bătut. Pabel si Sila la miezul nopţii s-au sculat la rugăciune, cum puteau asa legaţi si se 

inchinau. Când se inchinau ei, s-a cutremurat temniţa, s-au deschis toate uşile si au căzut toate lanţurile de pe ei; 

iar cei care păzeau temniţa au scos sabia sa se junghie. Si Pavel a spus : Nimeni sa nu plece ! Nu va faceţi 

seama ! Toţi suntem aici; si au căzut lanturiel de pe toţi de ţinuţii. Voi nu citiţi Faptele Apostolilor ? 

Atunci mai-marele temnicierilor din oraşul Filipi, a venit si a spus : " Domnule, acei doi care i-ati băgat in 

temniţa, care au scos diavolul din fiica dumneavoastră, s-au rugat si s-a cutremurat temniţa si s-au dezlegat toţi 

care erau inchisi in temniţa. Noi era sa ne omoram, crezând ca au scăpat. lata, am văzut si pe ingerul Domnului, 

care a venit la cei doi Apostoli, la miezul nopţii, si s-a cutremurat temniţa din temelii ". 

Si a venit mai-marele temniţei. Când a văzut pe toţi dezlegaţi, a intrebat : 

- Oameni buni, cine sunteţi ? 

- Noi suntem apostolii lui Hristos ! Noi am scos diavolul din vrăjitoarea aceea, care ghicea la oameni, ca insela 
toatea lumea, pentru ca avea duh pitonicesc intr-insa. 

Apoi temnicerul a spus către Pavel : Ia si ma botează si pe mine ca si eu cred in Dumnezeul vostru ! Atunci 
a crezut in Hristos mai-marele temnnitei cu soţia lui si 1-a botezat pe el si casa lui. Si au dat drumul la apostoli 
sa predice Evanghelia in toate părţile. 

dar pentru ce i-a băgat pe ei in temniţa ? Pentru fiica aceea din care a scos demonul cu care ghicea viitorul. Ca 
diavolii sunt de mai multe feluri : unii sunt vrăjitori, care ajuta la vrăjitorii; alţii sunt pitonicesti, care ghicesc 
viitorul si alţii sunt arhiconi, care ştiu Scriptura pe de rost. Aceştia se baga in oamenii eretici si la sectari si-i fac 
sa inteleaga Scriptura pe dos, nu asa cum trebuie. 

Voi stiti ca acum la sfârşitul lumii o sa iasă inaintemergatorii lui Antihrist si au sa facă minuni si semne mari ? 
Daca tu acum crezi in aceşti nebuni si indraciti ! Dar când ai sa vezi ca vine inaintea ta si din paie uscate, are sa- 
ti facă pâine calda; si din vita uscata o sa facă sa curgă vinul cel mai bun si ai sa vezi munţii ca pleacă ? 
Vezi sectarii ? Sunt inaintemergatorii lui Antihrist, ca strâmba credinţa. Aceştia care strâmba dreapta credinţa 
sunt inaintemergatorii lui Antihrist, orice secta ar fi. Paziti-va de aceştia ca de foc, ca de lucrurile intunericului. 



